rlitschk/wikidir huggingface dataset:
Disse Artikel is man blots en Stubben. Du kannst Wikipedia helpen un em verbetern. Pakistan is en Staat in Süüdasien. De grenzt an den Iran, Afghanistan, China as ok an de indisch Bundsstaaten Jammu un Kaschmir, Punjab, Rajasthan un Gujarat (mit de Klock, anfungen in’n Westen). In’n Süüden hett Pakistan Andeel an de Küst vun dat Arabisch Meer, en Nebenmeer vun de Indische Ozeaan. De Staat Pakistan is an 14. August 1947 entstahn ut de mehrheetlich muslimisch Delen vun Britisch-Indien. De anner Rebeden mit hinduistisch oder anner Mehrheet un de gröttste Deel vun dat överwegend muslimisch Kaschmir sünd domals nah Indien fallen. 1956 hett sik Pakistan to de eerste Islamisch Republik up de Eer utropen. De ehmalge Landesdeel Oostpakistan is siet 1971 as Bangladesch unafhängig. In Pakistan leevt hüdigendags (2015) bi 199,1 Mio. Minschen up 880.254 km². Länner in Asien Afghanistan | Armenien | Aserbaidschan | Bahrain | Bangladesch | Bhutan | Brunei | China | Georgien | Indien | Indonesien | Irak | Iran | Israel | Japan | Jemen | Jordanien | Kambodscha | Kasachstan | Katar | Kirgisien | Kuwait | Laos | Libanon | Malaysia | Malediven | Mongolei | Myanmar | Nepal | Noordkorea |
Dat Skrotalfach is de een Klööt ümgevenden Ruum in’n Klötensack. De Skrotalfachen sünd poorwies anleggt, as sik dorut wiel de Entwickeln as Embryo de Genitalwulsten billn doot. Bi’n männliche Embryos warrt de as de Skrotalwulsten betekent. De wannert openanner to un versmölt in de Mitt. Dorut warrt denn de Klötensack (Skrotum), un in de Mitt, woneem sik de Wulsten drapen harrn, dat Skrotalseptum, wat as en afrengenzend Wand twüschen de beiden Skrotalfachen liggt. Bi den wieflich Embryo blifft dat Versmölten ut un ut de beiden Wulsten entwickelt sik de groten Schaamlippen. Dat Skortalfach kummt an sik eerst tostannen, wenn de Klööt ut den Retroperitonealruum – dat is de Deel vun de Liefhöhl, de achter dat Buukfell liggt – dör den Liestenkanal in den Klötensack afstiggt. Dorbi warrt dat Peritoneum (Buukfell) mitnahmen, so dat de beiden Skrotalfachen mit en peritonealen Övertog utkleedt sünd, den de Mediziners Periorchium nöömt. Bi de „transversen Klötenektopie“ kamt beide Klöten in’t sülve Skrotalfach to liggen. Dat is en roor Afoort vun de Laag vun’n de Klöten. Skrotalreflex
Göttwust (ok Grüttwust) is en Wust, de vun Grütt un Swienfleesch maakt warrt. Göttwust kannst kaakt eten to Gröönkohl, Kartuffeln un Kassler. De Wust warrt denn faken ok Pinkel nöömt. De Göttwust kann aver ok in de Pann braadt warrn, denn mit Kartuffeln un Appelmoos dorto. En Form vun Grüttwust is ok de Knipp.
[[ Nepal (nepali: नेपाल, Nepāl) is en Staat in Süüdasien. De grenzt in'n Noordoosten an de Volksrepublik China un in'n Süüdwesten an Indien. De Hööftstadt is Kathmandu. Dat Land is 147.516 km² groot, dorvan sünd ruchweg 143.000 km² Landflach, der Rest is Binnenwaterflach. In Nepal leven 26.494.504 (Stand 2011) Inwahner. De hööchste Barg van dat Land (un van de Eer) is de Mount Everest. Die Monarkie is an' 28. Mai 2008 afschafft wurrn, Nepal is siet dem en föderale Republik. De Funktschoon vun de Staatsböverhoopt gung eerstmal up den Premierminister över, bit Neewahlen stattfunnen hebbt (Juli 2008). Een vun de internatschonal bekannst Lüüd ut Nepal is Tenzing Norgay, de tosommen mit Edmund Hillary as Eerst den Mount Everest bedwungen hett. Nepal Kathmandu Pashupatinath Patan Bhaktapur Himalaya Himalaya Mustang Mustang Disse Artikel is man blots en Stubben. Du kannst Wikipedia helpen un em verbetern. Länner in Asien Afghanistan | Armenien | Aserbaidschan | Bahrain | Bangladesch | Bhutan | Brunei | China | Georgien | Indien | Indonesien | Irak | Iran | Israel | Japan | Jemen | Jordanien | Kambodscha | Kasachstan | Katar | Kirgisien | Kuwait | Laos | Libanon | Malaysia | Malediven | Mongolei |
Sal Rei (ut port.: sal „Solt“ un rei „König“) is de Hööftstadt vun dat Eiland Boa Vista in Kap Verde. Sal Rei liggt an de Westküst vun’t Eiland teemlich wiet in’n Noorden. De lütte Stadt is an utdehnte Bucht grünnt worrn, an en Steed, woneem de Küst dör dat vörlagerte Eiland Ilhéu de Sal Rei vun den starken Bülgenslag schuult is, de in de See hier tomeist herrschen deit. Dordör is de See hier tomeist wat ruhiger as annerswo an de Küst. In’n Süüden slutt sik an den Oort glieks de Praia do Estoril an. Dat is en Kilometer langen Sandstrand, an den een ahn Gefahr baden kann un woneem sik ok Dukers un Surfers geern ophollt. In’n ollen Oortskarn vun Sal Rei liggt de Praça de Santa Isabel, woneem Hännlers jemehr Waren anbeden doot, aver ok twee Pavillons staht. Een dorvun warrt as Bühn nüüt bi Fiern un Veranstalten. Rundüm staht en Reeg histoorsche Hüüs in’n Kolonialstil, de ut de Tiet vun de Portugesen. Dorünner befinnt sik ok de Igreja de Santa Isabel, en vun de Bowarken, de een sik ankieken schüll. Nich wiet weg vun de Praça is al de olle Haven mit sien Strand, vun wo ut
Birgit Prinz (* 25. Oktober 1977 in Frankfort an’n Main) is en düütsch Footballspelerin. Se hett in de Fruen-Bundsliga bit jetzt för FSV Frankfurt un 1. FFC Frankfurt speelt. 2002 hett se ok för de amerikaansch Mannschap vun Carolina Courage speelt. Für de düütsch Natschonalmannschap hett de Störmerin van 1994 bit 2011 in 214 Spelen 128 Doren schaaten. Dormit is se Rekordholler (nah Spelen as ok nah Doren). In Düütschland is se söben Mal to’n Footballspelerin vun dat Johr wählt wurrn, se weer aber ok in de Johren 2003 bit 2005 Weltfootballspelerin vun dat Johr. 2011 hett se hör Loopbahn in de Natschonalmannschap afslooten. 2012 hett se noch twee Spelen för hör nee Vereen TSG 1899 Hoffenheim bestreden. 2013 wurr se to en Ehrenspeelführerin vun de Fruen-Natschonalmannschap nömmt.
Peter Lindsay Weir [wɪə] (* 21. August 1944 in Sydney, New South Wales, Australien) is en australischen Speelbaas, Filmproduzent un Dreihbookschriever. Weir hett an de University of Sydney Kunst un Juristeree studeert. Al mit sien eersten Filmen hett he in Australien glieks den Dörbrook schapt. The Cars That Ate Paris un Picnic at Hanging Rock harrn phantastische Motiven. Al dormols hett he ünner Bewies stellt, dat he Schauspelers to hööchste Leistungen motiveeren kann. In sien Filmen Gallipoli un The year of living dangerously künn sik Mel Gibson as Charakterdorsteller dörsetten, bevör he mit Actionfilmen dorna Karriere maakt hett. Mit de eersten beiden Filmen, de Weir in de USA dreiht hett, geev he Harrison Ford de Mööglichkeit för em nee’ordige Rullen to spelen. Sien Roop as groten Speelbaas grünnt sik för allen ok op de nafolgend Filmen, as to’n Bispeel Dead Poets Society vun 1989, in den sik Robin Williams as eernsthaften Schauspeler en Naam maakt hett. Mit sien letzten Film Master and commander: The far side of the world hett he eerstmols en Kostüm- un Actionfilm maakt, man ok de wies lichte psycholoogsche Ünnertöön. Peter Weir hett mit sien Filmen al düchtig Spood harrt wat sik mit tallrieke Filmpriesen daalslahn
Bliersdörp is en Dörp un Gemeen in’n Landkreis Stood in Neddersassen. De Gemeen is Maat von de Samtgemeen Hornborg un hett 1831 Inwahners (Stand 31. Dezember 2022). Blangen Bliersdörp sülvst höört ok de Öörd Postmoor un Rutenbeek to de Gemeen. De Oort liggt op de Stoder Geest. Dat Water ut dat Rebeed flütt över lüttjere Beken na de Au hen af, de een Kilometer in’n Noordwesten langsflütt. Dat Rebeed langs de Au is as Naturschuulrebeed Audaal un Blangendaals schuult. De Naveröörd sünd Hornborg in’n Noorden, Postmoor un Schragenbarg in’n Noordoosten, Nottensdörp un Heendörp in’n Oosten, Grundolendörp in’n Süüdoosten, Ruschwehl in’n Süden, Rutenbeek un Harsfeld in’n Süüdwesten, Issendörp in’n Westen un Daudiek in’n Noordwesten. Dat ole Riddergeslecht vun Bliderstorp is in dat 14. Johrhunnert utstorven. In de Franzosentied von 1810 bet 1814 hett de Oort to de Mairie Hornborg in’n Kanton Hornborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. Vör 1852 hett dat Dörp to dat Gericht Delm höört un weer denn von 1852 bet 1859 in dat Amt Hornborg. Denn is dat Deel von dat Amt Harsfeld worrn. Na 1885 hett dat denn
Harsfeld (utspraken Hassfüld, hoochdüütsch Harsefeld) is de Hauptoort von de Gemeen Harsfeld (Samtgemeen Harsfeld) in’n Landkreis Stood in Neddersassen. Histoorsch gellt Harsfeld as Flecken. To’n Flecken Harsfeld höört ok de lüttjeren Öörd Griemshorst un Wittenfell mit to. Harsfeld liggt op de Zevener Geest, de Deel von de Stoder Geest is. In’n Noorden von’n Oort flütt de Au langs. Dör Harsfeld sülvs flütt de Rellerbeek un in’n Oosten flütt de Steenbeek. Düsse Beken fleet all beid in’n Noorden von Harsfeld in de Au. In’n Süden liggt dat Naturschuulrebeed Braken, Harslah, Kahl un Wild Moor un in’n Noorden Audaal un Blangendaals. De Naveröörd sünd Issendörp in’n Noorden, Bliersdörp in’n Noordoosten, Ruschwedel in’n Oosten, Griemshorst, Remnoh un Kommerbusch in’n Süüdoosten, Ohrensmoor in’n Süden, Ohlers un Hollenbeek in’n Süüdwesten, Bargst in’n Westen un Ohrensen un Lusthoop in’n Noordwesten. Harsfeld kummt 969 as Herseveld toeerst in de Oorkunnen vör, in en Indrag in de Annalista Saxo. Heinrich de Kahle hett to de Tied in Harsfeld ene Borg boot, de vun dor an de Sitt vun de Udonen weer. De Udonen hebbt denn ok dat Klooster Harsfeld stift. De Udonen hebbt later Stood as Sitt nahmen. Bi en Füür sünd an’n 30. Mai 1799 in Harsfeld
De Bahá'í-Gloven wardt in de hele Welt mang Millionen vun Minschen praktezeert, Minschen vun elkeen Rass, Kultuur un Börgerstand. Bahá'ís glöövt an een Gott, de sik sien Kreatuur dörch Baden, dörch sien Manifestatschonen apenbaart. Mank de Manifestatschonen weren Moses, Jesus, Mohammed, Zoroaster un Buddha. In use Tiet sünd de twee Bahá'í-Manifestatschonen de Báb (Dat Door) un Bahá'u'lláh (Gott Sien Herrlichkeit). De Bahá'í-Gloven füng in 't Jahr 1844 an, in wat dunntomaal "Persien" was (dat hüdige Land Iraan), to de Tiet, in de De Báb Sien Mischoon künnig maak. Dat dä He, üm de Glövigen för Den to rüsten, de achter Em kamen schull, meist so as Johannes de Döper sien Gemeen för Christus sien Kamen rüsten dä. De Báb apenbaar 'n Barg Gebäden un Schriften in sien kort Amt, dat mit sien Märtyrerdood un mit d'n Märtyrerdood vun mehr as 10 000 "Bábís" (as Sien Glövigen dunn nöömt wöörn) ennen dä. Vääl vun de overlävenen Glövigen weren verarmt un verbannt. Mank de Verbannten was Bahá'u'lláh un Sien Familie, ook sien lütten Sohn 'Abdu'l-Bahá. In sien Exil in d'n Irak in 't Jahr 1863 möök Bahá'u'lláh sien Misschoon künnig. D'n Rest vun sien Läven bröch he achter Trallen un in 't
Dat Nedersaksisch Instituut is en Institut an de Rieksuniversität Grunneng, dat sik mit de plattdüütsche Spraak in de Nedderlannen un ok in Düütschland befaten deit. Grünnt worrn is dat an’n 10. November 1953 op Besluss vun de Twete Kamer vun dat nedderlandsche Parlament. Vun 1991 bet 2004 hett dat Institut an dat Stellingwarfs Woordeboek arbeidt un in de Tiet vun 1990 bet 1997 ok an dat Woordenboek van de Drentse Dialecten. Dat vördem temlich egenstännige Institut is 1984 Deel worrn vun de Fackgrupp Regionale un Agronoomsch-Histoorsche Studien. Grött un Bedüden sünd in de nakamen Tiet mehr un mehr krimpt un dat Institut is nu Deel vun dat Afdeel för Nedderlandsch, Freesch un Neddersassisch an de Universität Grunneng. 1953-1972: Klaas Hanzen Heeroma 1972-1984: Hendrik Entjes siet 1984: Hermann Niebaum
Disse Artikel is man blots en Stubben. Du kannst Wikipedia helpen un em verbetern. Sri Lanka is een Inselstaat vör de Waterkant vun Indien. De Hööftstadt is Colombo. As de Staat noch ünner britisch Heerschaft weer, wurr dat Land Ceylon nömmt. Dat Land hett ruch weg 21,9 Millionen Inwahner up en Flach vun 65.610 km². Länner in Asien Afghanistan | Armenien | Aserbaidschan | Bahrain | Bangladesch | Bhutan | Brunei | China | Georgien | Indien | Indonesien | Irak | Iran | Israel | Japan | Jemen | Jordanien | Kambodscha | Kasachstan | Katar | Kirgisien | Kuwait | Laos | Libanon | Malaysia | Malediven | Mongolei | Myanmar | Nepal | Noordkorea | Oman | Oosttimor | Pakistan | Philippinen | Russland | Saudi-Arabien | Süüdkorea | Singapur | Sri Lanka | Syrien | Tadschikistan | Taiwan | Thailand | Törkie | Turkmenistan | Usbekistan | Vereenigte Araabsche Emiraten | Vietnam | Zypern Afhängige Rebeden: Palästinensische sülvstregeerte Rebeden Commonwealth of Nations Antigua un Barbuda | Australien | Bahamas | Bangladesch | Barbados | Belize | Botsuana | Brunei | Dominica | Fidschi | Gambia | Ghana | Grenada | Guyana | Indien | Jamaika |
Maassluis is en Stadt un ene Gemeende in de nedderlannsche Provinz Süüd-Holland. In de Gemeende leevt Inwahners up 10,11 km² (dorvun 1,51 km² Water). Maasluis is üm 1340 rüm as en Wohnsteed bi en Slüüs grünnt wurrn. Düsse Slüüs höör to en Seewehr twüschen de Noordsee un Rotterdam. De Naam vun de Wohnsteed weer dormols Maeslandsluys un weer regeert vun Maesland ut. 1489 is de Oort plünnert wurrn. In dat 16. Johrhunnert hett de Herr Marnix van St Aldegonde dor en Schanz anleggen laten. De weer noch nich fardig, as de Spaniers ehr 1573 al innahmen harrn. Dat weern dormols de Johren vun den Achtigjöhrigen Krieg üm de Nedderlannen ehre Freeheit. Aldegonde is gefangen nahmen wurrn. En Johr later plünnern upsternaatsche spaansche Truppen den Oort Maeslandsluys. An'n 16. Mai 1614 hefft de Staten vun Holland Maeslandsluys selvstännig weern laten. Vun dor af an weer de Naam Maassluis. Dat hett ok Grünnen harrt, de harrn wat mit den Gloven to kriegen: Maassluis weer protestantsch un Maasland hüng an de kathoolsche Lehr. 1624 is de Schanz afbraken wurrn, vunwegen dat de Platz bruukt wurr för den Bo vun de Groote Kerk. Mit düssen Bo güng dat denn 1629 los. Fiev Johr lang
Kalium (vun Kali, ut dat arab.: al qalja „Plantenasch“) is en cheemsch Element ut dat Periodensystem mit de Atomtall 19 un dat Atomteken K. Kalium steiht in de eersten Hööftgrupp un warrt dormit to de Alkalimetallen rekent. An’n 19. November 1807 hett Humphry Davy vun de Royal Society in London as eerste dorvun vertellt, dat he dat schapt harr, dör en Elektrolys vun ’n beten fuchtig maakt Ätzalkalien twee ünnerscheedliche Metallen to winnen. Dat eerste dorvun harr he an’n 6. Oktober 1807 to’n eersten mol wunnen un Potassium nöömt – wat ok vundaag noch de engelsche nu de franzöösche Beteken för Kalium is – wieldat man dat ut Puttasch winnen kunn. Dat tweete harr he en poor Daag later opdeckt un as Sodium beteken – wat as Naam in’t Engelsche un Franzöösche noch vundaag begäng is – wiel dat in ünnerscheedlich Modifikaschonen vun Natriumcarbonat (Soda) to finnen is. In’n düütschen Spraakruum warrt aver siet 1811 op Vörslag vun Jöns Jakob Berzelius Natrium dorto seggt. De Naam Kalium weer för dat Element na en Vörslag vun Klaproth vun 1796 övernahmen. In de Natur kummt Kalium an sik blots in Verbinnen för. Dat liggt doran, dat Kalium – tyypsch för Alkalimetallen –
Kurt Vogel Russell (* 17. März 1951 in Springfield, Massachusetts) is en US-amerikaanschen Schauspeler. As Kind un jungen Kerl stünn he in Feernsehserien vör de Kamera. Bekannt worrn is he as Enkelwarker, de nich veel snacken deit, in den futuristischen Actionfilm Escape from New York vun 1981. Kurt Russell is de Söhn vun den Schauspeler Bing Russell. Sien Kino-Karriere füng an mit den Elvis-Presley-Film It Happened at the World’s Fair in’t Johr 1963, man in’n Afspann weer he nich nöömt. Al söss Johr vörher weer he in de Feernsehreeg Sugarfoot to sehn. Mit twölf Johren harr he sien eersten groten Optritt mit de Rull vun’t Weetkind Jamie in’n Feernsehwestern The Travels of Jaimie McPheeters. In de Serie, de op en Book vun Robert Lewis Taylor opboot, weern ok Dan O’Herlihy, Charles Bronson un de dormols noch teemlich jungen Osmonds to sehn. Russell kreeg bald dorop en Verdrag över teihn Johr mit de Walt Disney Company, de em apenbor direkt vun Walt Disney anbaden worrn is. He speel dorophen in vele Disneyfilmen mit as Follow Me, Boys!, The Computer Wore Tennis Shoes oder The Strongest Man in the World. De meisten Filmen dorvun weern vun Robert Buttler inszeneert. As sien Vadder
August-Hinrichs-Pries (Motto up platt maakt, goot maakt!) is en Förderpries för Kinner un Jugendliche (bet 25), mit den Warken op Plattdüütsch uttekent warrt. De Oort vun de Arbeiden is egal, so lang dat üm Spraak (spraken oder schreven Woort) geiht. Dat Priesgeld sünd 500 Euro, de vun de August-Hinrichs-Stiftung kaamt. De Pries is för dat Johr 2006 toeerst vergeven worrn. Nöömt is he na’n Schriever August Hinrichs. 2006: Dei Plattschnackers, Gollnste Kinner-Theatergrupp „Speelkoppel Hoyerswege“, Gannerseer Kinnertheater „Ulli-Pulli“ vun de Grundscholen Aap un Nordloh List vun plattdüütschen Priesen Websteed to den Pries (hoochdüütsch)
Renate Herrmann-Winter (* 1933 in Griepswoold) is ene düütsche Germanistin. Vun 1952 af an bet 1956 hett se Germanistik un Anglistik an de Universität Griepswoold studeert. Vun 1956 af an weer se wetenschopliche Mitarbeiderin an dat Institut för Düütsche Spraak in Berlin un Griepswoold, dat to de Düütsche Akademie vun de Wetenschoppen to Berlin höört. 1963 hett se in Rostock mit en Arbeit över Die Milch und ihre Verarbeitung im niederdeutschen Wortschatz der ehemaligen Provinz Pommern ehrn Dokter maakt. 1992 hett se den ne’en Lehrstohl för Nedderdüütsche Spraak un Literatur övernahmen. Dor hett se denn ok de Arbeit an dat Pommersche Wöörbook wedder opnahmen, dat se 1969 ut polietsche Grünn stoppt harrn. 1998 is se in Rohstand gahn. Doch 2003, nadem de Universität Griepswoold den Plattdüütsch-Lehrstohl nich wedder nee besetten wull, do hett se dor noch wedder anfungen. 2006 hett se den Fritz-Reuter-Pries kregen un 2003 den Kulturpries vun dat Land Mekelnborg-Vörpommern. Die Milch und ihre Verarbeitung im niederdeutschen Wortschatz der ehemaligen Provinz Pommern. Dissertatschoon, Rostock 1963 Studien zur gesprochenen Sprache im Norden der DDR. Soziolinguistische Untersuchungen im Kreis Greifswald. Berlin 1979 Plattdeutsch-hochdeutsches Wörterbuch für den mecklenburgisch-vorpommerschen Sprachraum. Rostock/Niemünster 1985, 5. Oplaag 2003 Notwehr ist erlaubt. Niederdeutsch im Urteil von
Disse Artikel is man blots en Stubben. Du kannst Wikipedia helpen un em verbetern. Myanmar is en Land in Asien. Dat Land hett gemeensame Grenzen mit Thailand, Laos, China, Indien un Bangladesh. Dat Land höört to de teihn armsten Länner up de Eer. Dat liggt ok mit doran, dat se sik van de övrige Welt temmek afschott hebbt. De Hööftstadt weer fröher Yangon (düütsch: Rangun) mit ruch weg 6 Million Inwahners, de Regeren sitt aver siet 2005 in de neje Hööftstadt Naypyidaw. Fröher hett dat Land Birma (engelsch: Burma) heten, aber 1989 hett dat Regime dat Land in de ole Naam „Myanmar“ umnöömt. Länner in Asien Afghanistan | Armenien | Aserbaidschan | Bahrain | Bangladesch | Bhutan | Brunei | China | Georgien | Indien | Indonesien | Irak | Iran | Israel | Japan | Jemen | Jordanien | Kambodscha | Kasachstan | Katar | Kirgisien | Kuwait | Laos | Libanon | Malaysia | Malediven | Mongolei | Myanmar | Nepal | Noordkorea | Oman | Oosttimor | Pakistan | Philippinen | Russland | Saudi-Arabien | Süüdkorea | Singapur | Sri Lanka | Syrien | Tadschikistan | Taiwan | Thailand | Törkie | Turkmenistan | Usbekistan | Vereenigte
Dit Woort hett noch annere Bedüden: kiek dorför ünner Wulfsborg (Oosterholt-Scharmbeek). Wulfsborg is en Stadt in’n Oosten vun Neddersassen. De kreisfre’e Stadt is de Sitt vun de Volkswagen-Konzern. Wulfsborg is nah Hannober, Bruunswiek, Ossenbrügge, Ollnborg un Göttingen de sössgröttste Stadt in Neddersassen mit 123.144 Inwahner (Stand: 31.12.2012) up en Flach vun 204,02 km². De Inwahnertall vun Wulfsborg hett 1972 de Grens vun 100.000 överschreden, wodör se to en Grootstadt wurr. Wulfsborg, 1938 to de Produkschoon vun de Volkswagen grünnd, weer en vun de wenig Stadtgrünnen in Düütschland in de eerste Hälft vun dat 20. Johrhunnert. De Stadt hett 16 Oortschoppen un 40 Stadtdeelen. Landkreisen un kreisfre’e Städer in Neddersassen Ammerland | Auerk | Groafschup Bentem | Bronswiek | Celle | Chöttingen | Cloppenborg | Cuxhoben | Deefholt | Demost | Emden | Emsland | Freesland | Gifhorn | Goslär | Hameln-Purmunt | Region Hannober | Heidkreis | Helmstidde | Hilmessen | Holsminne | Horborg | Leer | Lüchow-Dannenbarg | Lümborg | Nienborg | Northeim | Ollnborg (Land) | Ollnborg (Stadt) | Oosterholt | Ossenbrügge (Land) | Ossenbrügge (Stadt) | Paane | Rodenborg (Wümm) | Schaumborg | Soltgitter | Stood | Uelzen | Vechte | Veern | Wersermarsch | Willemshaben |
Brunswick betekent Brunswick, Stadtdeel von de Stadt Melbourne, Victoria, Australien, Brunswick, Wahnrebeed in Hove, England, Brunswick, Oort un Gemeen in’n Metropolitan Borough Newcastle upon Tyne, England, Brunswick, Stadtdeel von Swansea, Wales, Brunswick, Stadtdeel von Wednesbury, West Midlands, England, Brunswick Village, Oort in North Tyneside, Tyne and Wear, England, Brunswick, Oort in’n Glynn County, Georgia, USA, Brunswick, Oort in’n Clay County, Indiana, USA, Brunswick, Oort in’n Lake County, Indiana, USA, Brunswick, Oort in’n Cumberland County, Maine, USA, Brunswick, Oort in’n Frederick County, Maryland, USA, Brunswick, Oort in’n Muskegon County, Michigan, USA, Brunswick, Oort in’n Kanabec County, Minnesota, USA, Brunswick, Oort in’n Warren County, Mississippi, USA, Brunswick, Oort in’n Chariton County, Missouri, USA, Brunswick, Oort in’n Antelope County, Nebraska, USA, Brunswick, Oort in’n Rensselaer County, New York, USA, Brunswick, Oort in’n Columbus County, North Carolina, USA, Brunswick, Oort in’n Medina County, Ohio, USA, Brunswick, Oort in’n Shelby County, Tennessee, USA, Brunswick, Oort in’n Cherokee County, Texas, USA, Brunswick, Oort in’n Essex County, Vermont, USA, Brunswick, Oort in’n Brunswick County, Virginia, USA, Brunswick CDP, Oort in’n Cumberland County, Maine, USA, Brunswick, Town in’n Eau Claire County, Wisconsin, USA, Brunswick Town, fröheren Oort in’n Brunswick County, North Carolina, USA, Brunswick Stew, Eten ut de
Disse Artikel is man blots en Stubben. Du kannst Wikipedia helpen un em verbetern. Singapur is en Land in Asien. Lee Hsien Loong is de Premierminister. De meeste Lüüd hier sünd Chinesen, vun de vele Yüeh (Kantoneesch) snackt. Ok Ingelsch, Tamil un de Malaische Spraak sünd hier Amtsspraken. In Singapur leevt 5,5 Millionen Minschen (2015). Dat Müntteken vun Singapur is de Singapur-Dollar. Een vun de gröttste Häven op de Eer is hier. De eerste Ministerpräsident weer Lee Kuan Yew. Noh em weer Goh Chok Tong de Ministerpräsident. De derde Ministerpräsident is Lee Hsien Loong, de vandage dat Amt hett un de Söhn vun Lee Kuan Yew is. Ene ähnelke Stadt is Hongkong in de Volksrepubliek China. Länner in Asien Afghanistan | Armenien | Aserbaidschan | Bahrain | Bangladesch | Bhutan | Brunei | China | Georgien | Indien | Indonesien | Irak | Iran | Israel | Japan | Jemen | Jordanien | Kambodscha | Kasachstan | Katar | Kirgisien | Kuwait | Laos | Libanon | Malaysia | Malediven | Mongolei | Myanmar | Nepal | Noordkorea | Oman | Oosttimor | Pakistan | Philippinen | Russland | Saudi-Arabien | Süüdkorea | Singapur | Sri Lanka | Syrien |
Uranocircit is en uranhollig, stark radioaktiv, bannig week Mineral vun gele Klöör, dat ünner UV-Licht fluoreszeert. Dat Mineral höört to de Klass vun de Phosphaten, Arsenaten un Vanadaten. Kristalliseeren deit dat in’t tetragonal Kristallsystem un is cheemsch as Ba(UO2)2(PO4)2•12H2O bekannt. Uranocircit kummt in geel Kristallen vör, de bi Versmutten in’n Karn ok swart oder düster wesen künnt. An’n Dag oder bi Sünnlicht hebbt eenige Autuniten en grelle Klöör, as een dat vun’n Textmarker kennt. Uranocircit fluoreszeert ünner ultravigelett Strahlen in en hell, giftgröön bit geel Klöör. Enkelte Uranocirciten fluoreszeert sogor al ünner normal blau’t Licht. Dat Mineral kann vundaag in enige Regionen in Düütschland in lütte Mengden funnen warrn, so to’n Bispeel in de Böverpalz in de Neeg vun Nabborg (Wölsendörp). Man, de meisten Stdeen sünd in de Twüschtiet al vun Sammlers leer söcht worrn. In de noordbayerischen Fichtelbargens is dat Mineral ok al in lütte Mengden opfunnen worrn un ok in de Bargens in’t sass’sche Vogtland bargt Uranocircit in gröttere Mengden. Uranocircit besteiht ut Phosphat-Tetraeders, de mit tarrt oktaedrisch Uranoxidgruppen verknütt sünd. De Phosphat- un Urangruppen leegt in Schichten, de blots swack dör Watermolekülen tosamenhollen warrt. Dordör entsteiht de tyypsch plattige Struktur, de perfekte Splittricht un de relative weke